 Sidoo kale waxa ka mid ah wax yaabaha ay dadku ku jeclaadeen Mudane Farmaajo inuu mar waliba dhibta la qeybsado Dadkiisa iyo inuu yahay Hogaamiye neceb Musuq Maasuqa iyo ku takri falka Hantida Umadda iyo sidoo kale aad ugu danqabada inta taakta daran oo ay ka mid yihiin Haweenka iyo Caruurta, kuwaasi oo aad ugu badnaa inta ka qeybqaadaneysay dibad baxyadii socday, taasina waxay ka marqaati kacday markii uu ku guuleystay Tartanka Madaxweynaha ummadda Soomaaliyeed, waxaa dalka ka dhacay banaanbaxyo aad u waaweyn oo lagu soo dhaweynayay doorashadiisa, taasi ayaana kuu muujineysa sida uu ugu weyn yahay quluubta Shacabka Soomaaliyeed ee mudada dheer dagaalada ku soo jiray, waxaa kaloo aad in loo xuso ah waxaa is dhexgalay Shacabkii iyo Ciidamadii qalabka sida, waxaana la arkayay iyagoo gaari wada saaran, kuwaasi oo markii hore kala shaki ku kala jiray. 